Фотаапарат

**Фотаапара́т** (скарочана ад **[[Фатаграфія|фатаграфічны]] апарат**, фатакамэра) — оптыка-мэханічная прылада для фіксацыі аптычнай выявы пэўнага аб’екту на сьвятлоадчувальным слоі фатаграфічнага матэрыялу — спэцыяльнага носьбіту (звычайна фатастужцы або ў форме кампутарнага файлу на электроннай карце памяці).

Тэрмін фатакамэра паходзіць ад , гэта значыць «пакой». Першай формай фатакамэры была менавіта такі цёмны пакой (*camera obscura*) або прастакутная скрынка зь вельмі маленькай адтулінай у адной са сьцен. Дзякуючы гэтай адтуліне, якая выконвала функцыі сучаснага лінзавага аб’ектыва, *camera obscura* можа фармаваць выяву (досыць нізкай якасьці па сучасных стандартах) на процілеглай сьценцы. Такія камэры існуюць і цяпер у некаторых адукацыйных установах для ілюстрацыі базавых аптычных прынцыпаў.

Экспанаваньне фотаматэрыялу ажыцьцяўляецца напрацягу пэўнага прамежку часу, які завецца вытрымкай.

У фотаапаратах з фатастужкай спачатку атрымліваецца скрытая выява. Пасьля хіміка-фатаграфічнай апрацоўкі атрымліваюць бачную нэгатыўную (нэгатыў) ці пазітыўную (пазітыў) выяву. Выключэньнем зьяўляюцца фотаапараты фірмы Polaroid, якія зьявіліся ў 1948 годзе і рабілі імгненныя фота.

## Часткі фотаапарата

Асноўныя:
* святлонепранікальная камэра (уласна фатакамэра)
* здымальны аб’ектыў
* фатаграфічны затвор
* відашукальнік
* касэта з фатастужкай.
Дадаткова фотаапарат можа быць абсталяваны адаптэрам, блендай, экспаномэтрам, лямпай-успышкай і інш.

## Тыпы фотаапаратаў
* агульнага прызначэньня (для аматараў і прафэсіяналаў);
* спэцыяльныя (рэпрадукцыйныя, для аэрафатаздымкі, фотатэадаліты і інш.).

На Беларусі фотаапараты вырабляюць «Менскі мэханічны завод імя Вавілава» і завод «Зэніт» у Вялейцы, якія знаходзяцца ў складзе «Беларускага оптыка-мэханічнага аб’яднаньня» («БелОМА»).

## Гісторыя
Першапачаткова фатакамэры, якія выкарыстоўваліся для атрыманьня фатаздымкаў на фатастужках ці фотапласьцінках, не былі аўтаматычнымі. Сьвятлоадчувальнасьць фатастужак у 19 стагодзьдзі была слабой і для атрыманьня выразнага фатаздымку неабходна было рабіць вельмі працяглую экспазыцыю ў некалькі хвілін. Таму ад фатографа патрабавалася рукой адкрыць аб’ектыў фатакамэры на пэўны прамежак часу. Першая прылада для стварэньня дагератыпаў, створаная ў 1839 годзе, увогуле была стацыянарнай і выкарыстоўвалася пераважна прафэсіяналамі. Першая партатыўная фатакамэра была выпушчаная фірмай Kodak у жніўні 1888 году. Гэта стала магчыма дзякуючы вынаходніцтву Джорджа Істмана — гінкай і трывалай фатастужцы. Можна казаць, што тады пачалася сапраўдная рэвалюцыя і стала папулярнай аматарская фатаграфія. Працяглы час на рынку фотаапаратаў ва ўсім сьвеце панавала кампанія «Eastman Kodak», пакуль у 1984 годзе не зьявіўся канкурэнт «Fuji Photo Film» (Японія). Японская кампанія праводзіла агрэсіўную коштавую палітыку, у выніку чаго з 1984 году да 1990 году доля Fuji на рынку ЗША павялічылася ад 0 да 18,8%.

## Галерэя

Agfa-Optima-1A-01.jpg|Фотаапарат нямецкай фірмы Agfa, які выпускаўся з 1962 году
2016 Łomo ŁK-A 01.JPG|Фотаапарат «ЛОМО Компакт-Автомат», які выпускаўся з 1983 году ў Санкт-Пецярбургу
2016 FED 5C 01.JPG|Фотаапарат «ФЭД-5с», які вырабляўся з 1975 году ў Харкаве
Minolta srT101b CLC.jpg|Фотаапарат фірмы «Minolta», выпуск якога пачаўся ў 1977 годзе
Leica-AF-C1-01.jpg|Фотаапарат фірмы «Leica» з аўтафокусам
2016 Minolta Dynax 404si.JPG|Фотаапарат фірмы «Minolta», мадэль 404si
Canon EOS RebelGp2.jpg|Лічбавы фотаапарат аматарскага клясу «Canon 500N» (1996 год выпуску)
2017 Nikon Coolpix P520.jpg|Сучасны лічбавы фотаапарат фірмы «Nikon» (год выпуску - 2013)


## Глядзіце таксама
* Лічбавы фотаапарат

## Крыніцы

## Вонкавыя спасылкі

* 
* 
*